Új generációs DAF XD és XDC sorozat, vadonatúj, teljesen elektromos PACCAR hajtásláncokkal

**A DAF Trucks iparági vezetőszerepét demonstrálja az IAA 2022 kiállításon**

**A hannoveri IAA Transportation 2022 kiállításon a DAF Trucks új generációs DAF XD és XDC járműveinek bemutatásával átlépett jövő időbe az ipari felhasználású és áruterítő fuvarozás területén. A DAF emellett a környezetvédelemben is megerősítette vezető szerepét az új generációs DAF XD és XF tehergépkocsik vadonatúj, teljesen elektromos hajtásláncainak bevezetésével. Ezek az izgalmas, új tehergépkocsik egyetlen feltöltéssel több mint 500 „zéró károsanyag-kibocsátású” kilométer hatótávolságot biztosítanak.**

A DAF Trucks domináns helyzetben van a hannoveri IAA Transportation 2022 kiállítás 21-es csarnokában, ahol fantasztikus színpadot alakított ki vadonatúj, díjnyertes termékvonalának.

* A teljesen új DAF XD sorozat új etalont teremt az áruterítési szegmensben
	+ Az iparágvezető DAF XF, XG és XG+ típusok műszaki alapját hordozza
	+ Kategóriájában vezet biztonság, hatékonyság és járművezetői kényelem tekintetében
	+ Rendkívül sokoldalú termékválaszték
	+ A gyártás 2022 őszén kezdődik
* Új DAF XDC és XFC kereskedelmi és építőipari alkalmazásokhoz
	+ 3 és 4 tengelyes konfigurációk
	+ Robusztus kivitel egyedi hűtőráccsal és lökhárítóval
	+ Kiváló terepszög és nagy hasmagasság
* Az új DAF XD és XF Electric a környezetvédelemben betöltött vezető szerepet tanúsítja
	+ Csúcstechnológiájú PACCAR elektromotorok akár 350 kW (480 LE) teljesítménnyel
	+ Hatékony akkumulátorcsomagok széles választéka
	+ 200 és több mint 500 kilométer közötti „zéró károsanyag-kibocsátású” hatótávok
	+ Új DAF Electric tehergépkocsi-összeszerelő üzem
* Az új DAF XF mostantól nappali- és hálófülkével is kapható

**Az új DAF XD: áruterítés jövőidőben**

Az IAA Transportation 2022 kiállításon a DAF az ipari felhasználású és áruterítő tehergépkocsik teljesen új választékát mutatja be. Az új generációs DAF XD a 2022-es év nemzetközi tehergépkocsija, a többszörösen díjnyertes XF, XG és XG⁺ távolsági tehergépkocsik alapjait hordozza. Az új generációs DAF XD a saját kategóriájában új mércét állít fel a biztonság, a hatékonyság és a járművezetői kényelem terén.

**Új szabvány a biztonságban**
Az új generációs DAF XD fülkéjét nagyméretű szélvédővel, nagy oldalablakokkal és rendkívül alacsony övvonallal alakították ki a kategóriaelső közvetlen látótér érdekében. Mindezt az alacsony pozícióba ültetett vezetőfülkével (17 cm-rel alacsonyabb fülkefelfüggesztés, az új XF-hez képest) és az új, a váltósofőr oldalán kontúros kivitelű „Vision” műszerfallal együtt érték el.

Opcióként járdára néző ablak és felhajtható váltósofőrülés is rendelhető, hogy akadálytalanul lehessen látni a tehergépkocsi jobb oldalán közlekedő gyalogosokra és kerékpárosokra. A DAF Digital Vision System és a DAF Corner View szintén hozzájárul a páratlan közvetett kilátáshoz. A DAF City Turn Assist vizuális és hangjelzéses figyelmeztetésekkel tájékoztatja a járművezetőt arról, ha a közlekedés többi résztvevője a váltósofőr oldali holttérben tartózkodik.

**Új szabvány a hatékonyságban**
Az első osztályú üzemanyag-hatékonyság és az alacsony CO2 -kibocsátás a tökéletesen kialakított, aerodinamikus fülke révén valósult meg. A DAF XF, XG és XG+ távolsági típusaihoz hasonlóan nagy rádiusszal tervezett, ívelt szélvédő, valamint optimális motor és fülke alatti légáramlat jellemzi.

A piacvezető járműhatékonyságot még tovább növeli az új PACCAR MX-11 motor, az intelligens kipufogógáz-utókezelő rendszer, az alacsony járműsúly, a szabványos TraXon automatizált sebességváltó és a kifinomult vezetéstámogató rendszerek. A mellékhajtások, felépítményrögzítő modulok és alkalmazás-csatlakozók széles körű elérhetősége biztosítja az első osztályú felépítményezhetőséget.

**Új szabvány a járművezetői kényelemben**Az új generációs XD kiváló, könnyen hozzáférhető és tágas fülkéket kínál, akár 10 m3 térfogatig. A Sleeper és Sleeper High Cab fülkékkel együtt Day Cab fülke is rendelhető, amely alapfelszereltségként bővített belső teret kínál.

Az ülés és a kormánykerék páratlan beállítási tartományai ideális vezetési pozíciót garantálnak. A feltűnő és rendkívül ergonomikus műszerfal kristálytiszta és teljesen digitális kijelzőkkel rendelkezik. A vezetés és az irányíthatóság előnyére válik az alváz elülső részének, a fülkefelfüggesztésnek és a hátsó tengely felfüggesztésének teljesen új kialakítása.

**A sokoldalúság terén kiemelkedő** Az új generációs DAF XD a 4x2 és 6x2 tengelykonfigurációk teljes választékával, vontatóként és tehergépkocsi-alvázként egyaránt rendelhető. A gyártási folyamat 2022 őszén veszi kezdetét.

*A teljesen új DAF XD áruterítő és kereskedelmi fuvarozásra szolgáló tehergépkocsi-sorozat a tulajdonosok öröme és a járművezetők álma.*

 **DAF XDC és XFC kereskedelmi és építőipari alkalmazásokhoz**Az IAA Transportation 2022 kiállításon a DAF az új generációs DAF XDC és XFC típusokat is bemutatja. Ezek a kiváló minőségű építőipari járművek szimpla vagy dupla tengelyhajtású, két-, három- és négytengelyes konfigurációkban kaphatók, hogy megfeleljenek a kereskedelmi és építőipari szegmens speciális követelményeinek.

**Nagy rakománysúly és masszív kialakítás**

A 10,8 literes PACCAR MX-11 motorral szerelt új generációs XDC és a 10,8 literes PACCAR MX-11 és 12,9 literes PACCAR MX-13 motorral szerelt XFC a kis menetkész tömegnek köszönhetően nagy rakománysúlyt kínál. Ezeket a robusztus lökhárítóval, erős hűtőráccsal és acél hűtővédő lemezzel ellátott Construction típusokat úgy tervezték, hogy a legnehezebb körülmények között is megbirkóznak még a legkeményebb feladatokkal is. Az XDC és XFC tehergépkocsik a nagy terepszögnek és a nagy hasmagasságnak köszönhetően kiváló terepteljesítményt nyújtanak.

A DAF által kínált új, prémium minőségű kereskedelmi és építőipari tehergépkocsik gyártása 2023 elején kezdődik, és mostantól megrendelhetők.

*A nagy rakománysúlyt, a kiváló közúti- és terepteljesítményt, valamint a masszív kialakítást ötvöző új 2, 3 és 4 tengelyes DAF XDC és XFC tehergépkocsik a tökéletes járművek kereskedelmi és építőipari alkalmazásokhoz.*

**A DAF bemutatja új generációs DAF XD és XF Electric járműveit**

A DAF Trucks az új XD és XF Electric tehergépkocsik bevezetésével megerősíti helyzetét a „zéró károsanyag-kibocsátású” járművek vezető gyártójaként. Ezek az innovatív tehergépkocsik teljesen új, moduláris hajtáslánccal rendelkeznek, hogy egyetlen feltöltéssel 200 és akár több mint 500 kilométer közötti „zéró károsanyag-kibocsátású” távolságokat tehessenek meg. A mostantól rendelhető DAF XD Electric és DAF XF Electric típusok vontatóként és tehergépkocsi-alvázként elérhetők.

Annak érdekében, hogy az új DAF XD és XF Electric optimálisan az ügyfelek igényeihez igazodjon, a hatékony és megbízható PACCAR elektromotorok 170 és 350 kW (230 és 480 LE) közötti teljesítményleadásra képesek. Az akár 5 külön egységből álló akkumulátorcsomagokkal kombinálva a teljesen elektromos hatótávolság a körülményektől és az alkalmazástól függően akár az 500 kilométert is meghaladhatja.

**Gyors és váltóáramú töltési lehetőségek**
Az új generációs XD és XF Electric az akár 325 kW töltésiteljesítménnyel gyorsan feltölthető, így a 3 külön egységből álló akkumulátorcsomag kapacitása mindössze 45 perc alatt visszaállítható 0-ról 80%-ra. Opcióként fedélzeti töltővel is rendelhető, melynek köszönhetően akár 22 kW-os váltakozó áramú (AC) töltést is képes fogadni. Ez rugalmasságot biztosít a jármű üzemeltetésében olyan helyeken is, ahol nem állnak rendelkezésre egyenáramú töltők.

**Gyártás Eindhovenben**Az innovatív DAF XD és XF Electric tehergépkocsikat egy vadonatúj gyártósoron szerelik össze Eindhovenben. A korszerű DAF Electric tehergépkocsi-összeszerelő üzem 2023-ban kezdi meg a sorozatgyártást.

*A teljesen új, moduláris elektromos jármű hajtásláncokkal a DAF ismét vezető szerepet vállal a zéró károsanyag-kibocsátású szállítmányozásban, prémium kategóriás, teljesen elektromos tehergépkocsi-megoldásokat kínálva ügyfeleinek.*

**A DAF XF 2022-es év nemzetközi tehergépkocsijának új változatai**

Az IAA Transportation 2022 kiállításon a DAF a sikeres új XF típus, a „2022-es év nemzetközi tehergépkocsijának” termékválasztékát is bővíti. A kínálat újdonságai a Day Cab és a Sleeper Cab, amelyek a meglévő Sleeper High változatot egészítik ki.

*Az új generációs XD, XF, XG és XG⁺ alváz- és fülkeváltozatainak teljes választékának bővítésével a DAF a legfejlettebb tehergépkocsikat kínálja a piacon áruterítő, kereskedelmi, nagy igénybevételre méretezett és távolsági alkalmazásokhoz.*

**DAF Trucks N.V.** — a PACCAR Inc. leányvállalata, egy globális technológiai vállalat, amely könnyű, közepes és nagy igénybevételre szánt tehergépkocsikat tervez és gyárt. A DAF a vontatók és tehergépkocsik teljes választékának beszállítója, amely minden szállítási alkalmazáshoz megfelelő járművet kínál. A DAF vezető szerepet tölt be a szolgáltatások területén is, beleértve a MultiSupport javítási és karbantartási szerződéseket, a PACCAR Financial pénzügyi szolgáltatásait, valamint a PACCAR Parts első osztályú pótalkatrész-ellátását.

Hannover, 2022. szeptember 19.

***Megjegyzés csak a szerkesztőknek***

További információ:

DAF Trucks N.V.

Vállalati kommunikációs főosztály

Rutger Kerstiens, +31 40 214 2874

[www.daf.com](http://www.daf.com)